A4-0015/95

Päätöslauselma hedelmä- ja vihannesalan yhteisön politiikan kehittämisestä ja tulevaisuudesta (KOM(94)0360 - C4-0094/94)

Euroopan parlamentti, joka

- ottaa huomioon komission tiedonannon neuvostolle (KOM(94)0360 - C4- 0094/94),

- ottaa huomioon yksityiskohtaisista säännöistä hedelmiä ja vihanneksia koskevien tuontijärjestelyiden soveltamiseksi 21. joulukuuta 1994 annetun komission asetuksen (EY) nro 3223/94( ((EYVL nro L 337, 24.12.1994 , s. 66))),

- ottaa huomioon maataloutta ja maaseudun kehittämistä käsittelevän valiokunnan mietinnön (A4-0015/95),

A. olemassa oleva yhteinen markkinajärjestely ei vastaa yhteisön tosiasiallista tuotantoa sen nykyisessä muodossa ulkoisen suojelun tai markkinoiden tuen suhteen; tämä koskee sekä tuotevalikoimaa että tuotantoaikatauluja,

B. uuden yhteisen markkinajärjestelyn on vastattava yhteisön tosiasiallista tuotantoa sen nykyisessä muodossa mitä tulee sekä tuotteisiin että tuotantoaikatauluihin, käytettäessä hyväksi GATT:in yhteydessä myönnetyn kokonaistukitoimenpiteen suomaa liikkumavaraa ja/tai "vihreää laatikkoa¨ koskevia toimenpiteitä,

C. yhteisen maatalouspolitiikan uudistuksesta ja Uruguayn kierroksen päättymisestä aiheutuva uusi tilanne edellyttää pikaisia toimenpiteitä niiden yhteisten markkinajärjestelyjen muuttamiseksi, joita ei vielä ole uudistettu, siten että tuottajat voivat mukautua nopeasti uuteen tilanteeseen samalla kun he säilyttävät tulotasonsa ja torjuvat epätoivotun syrjinnän unionin eri maatalousalojen välillä,

D. komissio ja neuvosto ottivat tehtäväkseen syyskuussa 1993 pidetyssä suurimuotoisessa neuvostossa varmistaa vielä uudistettavien alojen osalta niiden periaatteiden soveltamisen, jotka tähän saakka ovat kannustaneet yhteisön maatalouspolitiikan uudistusta, eli yhteisön suosituimmuus- ja rahoituksellinen solidaarisuusperiaate, erityisesti suoran tuen muodossa, tarkoituksena suojella maataloustuottajien tulotasoa; sen vuoksi näiden periaatteiden olisi tulevaisuudessa ohjattava hedelmien ja vihannesten yhteismarkkinoiden uudistukseen tähtääviä lakiehdotuksia,

E. yksi tulevan uudistuksen perusteita ovat tuottajajärjestöt; tällaisten järjestöjen tunnustamisen perusteet olisi vakiinnutettava ja määriteltävä uudelleen, jotta edistetään niiden taloudellista toteutettavuutta ja kykyä myötävaikuttaa tarjonnan keskittämiseen tehokkaalla kaupallisella tuotantokyvyllä, tuotantoalan suunnittelulla ja järjestelmällisyydellä sekä järjestöjen jäsenten hyödyksi tarkoitettujen rakenteellisten toimenpiteiden tehokkaalla käytöllä,

F. tuottajajärjestöjen tunnustamisperusteiden olisi myös tehtävä useimmille tuottajille ja tuotannolle helpommaksi liittyä tuottajajärjestöihin, kun pyrkimyksenä on varmistaa tarjonnan pääosan järjestelmällinen hallinta ja kehittää markkinoiden mukaista tehokasta alakohtaista politiikkaa,

G. ottaen huomioon tuottajajärjestöjen vaihtelevat kehitys ja vakiintumistasot ja tällaisten järjestöjen erilaisen oikeudellisen rakenteen jäsenvaltiotasolla komission on tarpeen ehdottaa yhteisön budjetista rahoitettavia erityistoimenpiteitä ja tilapäisiä sopeuttamisohjelmia, jotka sovitetaan yhteen erilaisten alueellisten olosuhteiden kanssa, tarkoituksena kannustaa tuottajajärjestöjen ja osuuskuntien perustamista, kehittämistä ja yhdistämistä markkinoihin suuntautuvalta pohjalta,

H. ottaa huomioon osuuskuntien tärkeän aseman sekä niiden alalle tulon että tuottajien yhteiskunnallisen ja demokraattisen osallistumisen kannalta,

I. alan tehokkaan hallinnon edun nimissä on tarpeen vahvistaa ammattien välisiä järjestelyjä niissä jäsenvaltioissa, joissa on tuottajajärjestöjä, yksittäisiin tuotteisiin perustuvia ammattien välisiä sopimuksia tai sääntöjä laajentamalla, silloin kun ne eivät ole haitaksi valuuttajärjestelmälle, ja markkinoiden suunnittelun parantamiseen tarkoitettujen yhteisten toimien rahoittamista koskevien jäsenmaksujen käyttöön ottamista,

J. komissio voi, tarpeellisiksi katsotuilla alueilla konkreettisista sosiopoliittisista, taloudellisista, kaupallisista tai työllisyyteen liittyvistä syistä sekä paikallisten tuottajajärjestöjen riittämättömän toiminnan tai avoimuuden vuoksi, hätätapauksissa valtuuttaa asianmukaiset alueelliset viranomaiset myöntämään oikeutetun menettelyn ja erityisohjelmien perusteella, erityisolosuhteissa ja väliaikaisesti, tietyille tuotteille suoraa tukea, mukaan lukien tulotuki,

K. olisi voitava saavuttaa rakenteellisten toimenpiteiden tiiviimpi yhdistäminen ja yhdenmukaisuus, parantaa viljelyä ja nostaa pienimuotoisten tuotteiden tukea orgaanisten maanviljelytapojen, yhtenäistettyjen tuotantojärjestelmien, ympäristöystävällisten tuotantomenetelmien, edistämistoimien, jne., avulla ottamalla tällaiset keinot osaksi tuottajajärjestöjen toimintasuunnitelmia ja alueellisia ohjelmia,

L. alan vaatimat rakenteelliset ja järjestölliset toimenpiteet olisi määriteltävä uudelleen siten, että tuottajajärjestöjen investointipolitiikka on yhdenmukainen uuden, merkittävästi kilpailukykyisemmän kansainvälisen ilmapiirin kanssa ja että mukautuksia voidaan tehdä keskipitkällä aikavälillä GATT-sopimusten täytäntöönpanosta johtuvaan alemman tason suojeluun,

M. tuoreiden ja jalostettujen hedelmien ja vihannesten ala edellyttää ennen kaikkea laadun ja tuotantomäärien valvontaa ennemmin kuin ylijäämien hoitoa, ja komission olisi:

- määriteltävä laatu uusien periaatteiden pohjalta, ottaen entistä paremmin huomioon kuluttajansuoja,

- määriteltävä uudelleen hedelmille ja vihanneksille biologiset ja ekofysiologiset standardit,

- tehtävä päätöksiä luonnon monimuotoisuuden säilyttämistä koskevista määrätyistä toimintalinjoista (säilyttäen paikallisten ja alueellisten muunnosten geenit ja hedelmätarhat),

- edistettävä yhteisön suosituimmuutta tällä alalla, erityisesti säilyttäen kulinaariset ja gastronomiset kulttuuriperinteet,

N. ylijäämät edellyttävät erityiskäsittelyä sen mukaan, ovatko ne lyhytaikaisia vai rakenteellisia; tätä tarkoitusta varten lyhytaikaisten ylijäämien markkinoilta vetämistä olisi jatkettava turvallisuuskeinona, joka rahoitetaan kokonaan yhteisön budjetista; ainoastaan sovittua markkinoitavaa laatua olevat ylijäämätuotteet olisivat oikeutettuja vetäytymishyvityksiin; sellaisia tuotteita ja muunnoksia varten, joiden katsotaan muodostavan rakenteellisia ylijäämiä, olisi luotava muunlaiset toimenpiteet ylijäämien poistamiseksi,

O. vetäytymishintojen mahdollista alentamiskautta olisi pidennettävä,

P. parantuneen markkinoiden avoimuuden, jonka tarkoituksena on kaupankäynnin helpottaminen ja kulutustuotteiden laadun parantaminen, olisi kohennettava yhteisön tuotannon kuvaa ja sen olisi johdettava lisääntyneeseen kulutukseen; tämän vuoksi nykyiset markkinatarpeet olisi yhdenmukaistettava ja tämän valvomiseksi olisi määrättävä tarvittavat toimenpiteet,

Q. hedelmien ja vihannesten niin sanotut laatustandardit ovat tähän asti koskeneet pääasiassa jalostusteollisuuden ja tukkukauppiaiden vaatimuksia eikä kuluttajien tarpeita,

R. standardoinnin olisi liityttävä tuotteiden koon tai ulkonäön lisäksi niiden makuun, kypsyyteen ja muihin ominaisuuksiin, tukien täten myönteisesti kuluttajansuojaa,

S. kuluttajien etua ajatellen standardointiin olisi liityttävä sekä tuoreiden että jalostettujen tuotteiden paremmat tuoteselosteet,

T. koko alan tilastollisten puutteiden kannalta, erityisesti mitä tulee sekä yhteisössä että kolmansien maiden kanssa käytävään kauppaan, kulutusta ja tuotantokykyä (alueet ja tuotantomäärät) koskeviin tietoihin, komission olisi yhdessä jäsenvaltioiden ja tuottajajärjestöjen kanssa pyrittävä tämän puutteen korjaamiseen, koska se vaikeuttaa alan suuntausten analysointia tai sopivien hallinnollisten ja rakenteellisten toimenpiteiden ehdottamista,

U. Euroopan unionin olisi sitouduttava rahallisesti parantamaan saatavissa olevia markkinatietoja (viitemarkkina-alueiden keskinäinen yhdistäminen), vaikka saattaa olla vaikeaa saada täydellisiä tietoja jokaiselta alalta; tämän sitoutuneisuuden ansiosta olisi oltava mahdollista havaita kehityssuuntaukset paremmin, estää rakenteellisten ylijäämien syntyminen ja hallita markkinoita paremmin; tuotantokykytietoja voitaisiin parantaa joustavalla ilmoitusjärjestelmällä, joka voisi oikeuttaa hedelmä- ja vihannesalalle osoitettuihin lyhytaikaisiin ja rakenteellisiin tukiin,

V. tehokas ulkoinen suojelu on hedelmä- ja vihannesalalla tullut kaikkien tuottajien elinehdoksi,

W. vihannesten ja hedelmien tuottajien ja jalostajien kehittyminen, ottaen huomioon, että tuotantokustannukset ovat paljon suuremmat kuin kansainvälisen kilpailun kustannukset, voidaan varmistaa ainoastaan, jos otetaan käyttöön menetelmiä sopivien yhteisön suosituimmuusperiaatetta koskevien takeiden aikaansaamiseksi, sanotun kuitenkaan rajoittamatta GATT- sopimusten noudattamista,

X. vaikka komissio uskoo ulkoisen kilpailun kasvavan huomattavasti, se viittaa hedelmien ja vihannesten tuontijärjestelyjen soveltamista koskevista yksityiskohtaisista säännöistä annetussa asetuksessa nro 3223/94 ainoastaan suojelumenetelmiin tullien ja tulohintojen muodossa (nämä ovat laskemassa ja kattavat vain rajoitetun osan tuotteista); asetuksessa ei säädetä kattavista ja tehokkaista valvontajärjestelyistä, minkä takia on mahdotonta analysoida ja arvioida yhteisen markkinajärjestelyn tulevia vaikutuksia, kun tarkkuusvaatimukset ovat mahdollisimman pienet,

Y. asetuksen nro 3223/94 kaava, jota käytetään laskettaessa 1 luokan perusteella vakiotuontiarvoja ja jossa ei oteta 2 luokan hintoja itsestään selvinä huomioon, saa käytännössä aikaan keskimääräisten viitemyyntihintojen ja vähentyneen yhteisön suojelun keinotekoista kasvua,

Z. nämä ovat asetuksessa nro 3223/94 säädettyyn tuojan luokitusjärjestelmän (FOB-hinta tai tullausarvo) valintamahdollisuuteen liittyviä olennaisia vaaroja, koska maahantuojat valitsevat aina itselleen edullisemman järjestelmän. Tämän ansiosta heidän on helpompi käyttää järjestelmää väärin siirtämällä yhden erän hintoja toiseen erään, tehden näin tulohintajärjestelmän lähes voimattomaksi suojelemaan yhteisön markkinoita äärimmäisen alhaisin hinnoin tapahtuvalta myynniltä,

AA. vakuuden asettaminen olisi oltava vaatimuksena aina kun tulohinta ylitetään; komission sääntö, jonka mukaan vakuus vaaditaan ainoastaan silloin, kun FOB-hinta on tulohintaa yli 8% suurempi, sallii liiallisen vaihtelumarginaalin, joka käytännössä johtaa tulohinnan alenemiseen edelleen,

AB. kansainvälisen kilpailun kasvua ja ulkoisen suojelun vähenemistä olisi korvattava GATT:in "vihreän laatikon¨ toimenpiteillä ja tasoitettava yhteisen markkinajärjestelyn sisäisten vaikutusten valvontaa tehostamalla pyrkimyksenä tehokkuuden maksimointi ja petosten torjuminen,

AC. on välttämätöntä parantaa jäsenvaltioiden valvontajärjestelmiä ja vahvistaa rangaistusten varoittavaa vaikutusta; tätä varten on luotava varsinainen yhteisön tarkastusyksikkö, jolle annetaan velvollisuuksia, yhteistyössä jäsenvaltioiden viranomaisten kanssa, sellaisilla aloilla kuin valvontatoimenpiteiden määrittäminen ja yhteensovittaminen, sääntöjä, valvontamenetelmiä, henkilökunnan koulutusta, jne. koskevien tietojen hankkiminen,

AD. ottaa huomioon jalostusteollisuuden ratkaisevan aseman lisäarvon ja maaseudun työpaikkojen luomisessa, kattaen 50% tomaattien, 24% parsojen, 38,4% satsumien ja 32,5% aprikoosien kokonaistuotannosta, muiden tuotteiden lisäksi, myötävaikuttaen täten markkinoiden sääntelyyn; tiettyjen vihannesten, kuten herneiden, vihreiden papujen, jne., osalta jalostus voi kattaa yli 90% markkinoille saatettujen tuotteiden määrästä,

AE. tuoretuotteiden markkinoista selvästi poikkeavat erityisongelmat ovat yleensä jalostusteollisuudelle ominaisia; ottaen huomioon yhteisen markkinajärjestelyn pääosin tyydyttävän toiminnan jalostettujen tuotteiden osalta, näyttää hyväksyttävältä, että uusissa komission ehdotuksissa säilytettäisiin jalostusalaa koskeva erillinen asetus, sanotun kuitenkaan rajoittamatta tiettyjen alojen tarpeisiin liittyviä tiettyjä erityismukautuksia, jossa otetaan myös tuotantovaiheesta eteenpäin huomioon tiettyjen pääasiassa jalostukseen tarkoitettujen tuotteiden ominaispiirteet ja vaatimukset samalla kun varmistetaan, että järjestelmä on kaikkialla yhdenmukainen,

AF. ottaa huomioon ammatillisten järjestöjen edustajien maataloutta ja maaseudun kehittämistä käsittelevän valiokunnan 22 ja 23. marraskuuta 1994 järjestämässä asian käsittelyssä esittämät lausunnot ja huolenaiheet,

I.Yleiset näkökohdat:

Pääperiaatteet, joiden tulisi ohjata tulevaa yhteistä markkinajärjestelyä

1. Tukee komission näkemystä kyseisen yhteisen markkinajärjestelyn yleisestä tähän päivään mennessä tyydyttävästä toiminnasta ja sellaisen dynaamisen markkinoihin suuntautuneen alan muodostumisesta, jonka tunnusmerkkejä on merkityksetön interventio ja se seikka, ettei se muodosta EMOTR:ille (tukiosastolle) suurta taakkaa; katsoo kuitenkin, että tarjonnan ja kysynnän välinen toiminnallinen epätasapaino ja kolmansien maiden viennin todennäköinen kasvu voivat olla vakava uhka tuottajien tuloille ja luoden välittömiä toimenpiteitä edellyttäviä ongelmia; tämän vuoksi sopivia toimenpiteitä olisi tarkkaan harkittava, pitäen mielessä kyseisten kolmansien maiden ja yhteisön maiden talous, joihin ongelmat vaikuttavat,

2. Katsoo kuitenkin, että komissio on vastuussa edellä mainituista ongelmista, joita on toistuvasti syntynyt alalla ilman, että niitä on mitenkään ratkaistu,

3. Ottaa sen kannan, että komission tiedonannossa ei anneta riittäviä tuottajien tulotasoa, rahoituksellista solidaarisuutta ja yhteisön suosituimmuusperiaatetta koskevia takeita,

4. Katsoo, että uusissa komission ehdotuksissa olisi säilytettävä ja vahvistettava niitä yhteisen markkinajärjestelyn määräyksiä, jotka ovat osoittautuneet tehokkaiksi; katsoo, että arviointi olisi suoritettava kolmen seuraavan tekijän perusteella:

a) niiden soveltuvuus yhteisön alan kilpailuaseman parantamisen kannalta unionin tuotannon ja jalostuksen sekä markkinoiden tasapainon varmistamisen tasolla;

b) niiden vertailtavuus niiden komission ja neuvoston välillä 20. syyskuuta 1993 pidetyssä suurkokouksessa saavutettujen sopimusten kanssa, jotka koskevat uudistettuihin aloihin jo sovellettujen maataloudellisten ja rahoituksellisten periaatteiden säilyttämistä yhteisen maatalouspolitiikan uudistuksen toisessa vaiheessa, ottaen huomioon tuottajien tulojen säilymisen ja vakauden,

c) niiden budjetin toteuttaminen siltä osin, että korjataan epätasapaino rahoituskäsittelyssä, joka on myönnetty yhteisen maatalouspolitiikan nojalla alalle, joka, vaikka se vastaa yli 16% maatalouden lopputuotannosta, saa alle 5% EMOTR:n (tukiosaston) kokonaisrahoituksesta,

5. Ottaa sen kannan, että markkinoiden hallinnan yhteisrahoituksen käyttöönotto joko jäsenvaltioiden tai tuottajien osalta, ei ole hyväksyttävä, koska se rikkoo rahoituksellisen solidaarisuuden periaatetta (yhteisen politiikan nojalla markkinoiden hallintaa olisi rahoitettava yksinomaan yhteisön budjetista) ja luo eri satojen tuotantoon sovellettavien toimintaohjelmien välistä, ja myös eri jäsenvaltioiden välistä, taloudelliseen kapasiteettiin perustuvaa syrjintää,

6. Katsoo, että jos alaa jatketaan ja kehitetään yhteisön suosituimmuusperiaatteen merkityksen jatkuvasti pienentyessä, tarvitaan julkisia kannustuspalkkioita ja sopivaa tuottajille, yhteisön hedelmien ja vihannesten tutkimuskeskuksille tms. suunnattua rahallista tukea, jolla varmistetaan teknologian ja tuotantorakenteiden pysyvä mukauttaminen, kun tavoitteena on tarjota niin paljon valinnanvaraa, tuotemääriä ja sellaista laatua olevia, ympäristöystävällisesti tuotettuja tuotteita kuin markkinat edellyttävät, ja korostaa, että puutteellisimmalla alueilla (yleensä tavoite 1 ja äärimmäisen syrjäiset alueet) ei ole tarvittavia resursseja alueellisesti eikä kansallisesti, ja että sen takia tarvitaan unionin erityistukea,

7. Katsoo, että komission on välttämätöntä perustaa ohjelma hedelmien ja vihannesten tuotantoa ja niiden yhteisöön tuontia koskevien tilastotietojen parantamiseksi, ja jakaa tällaisia tietoja asianomaisille osapuolille,

8. Vaatii, että yhteisön suosituimmuusperiaatteen jatkuva aliarvioiminen lopetetaan, erityisesti mitä tulee tuontiin niistä maista, joiden kanssa EU on tehnyt tai tekee suosituimmuussopimuksia; kiinnittää erityistä huomiota tuontiin alhaisen palkkatason ja heikon valuutan maista, jotka tuottavat yhä enenevässä määrin valkosipulia ja jalostettua parsaa EU:lle; vaatii, että tässä yhteydessä tietyntyyppisiä tuoreita vihanneksia ja hedelmiä koskeva tulohintajärjestelmä pannaan tehokkaasti täytäntöön erityisesti tomaattien, sitrushedelmien, omenoiden ja päärynöiden osalta,

9. Vaatii tuen myöntämistä pienen mittakaavan joko tuoreille tai jalostukseen tarkoitetuille tuotteille, joilla on avainasema alueellisesti ja paikallisesti katsottuna, kuten kuivahedelmät, parsa jne, ja joita ei suojella markkinoiden tukijärjestelmillä tai tulohinnoilla rakenteellisten mukautusjärjestelmien ja/tai viljelyn modernisoinnin helpottamiseen tarkoitettujen suorien tukitoimien muodossa tuottajaosuuskuntien tai niitä vastaavien suurten varastointiin ja markkinointiin tarkoitettujen yksiköiden rationalisointiin, jotka voitaisiin sisällyttää alueellisiin ohjelmiin, muodostamisen edistämiseksi; ja toimia, jotka edistävät tuotteiden alkuperän nimeämistä; katsoo, että komission olisi luotava oikeudellinen säännöstö ja markkinoiden valvontajärjestelmä kaikille tuotteille, jotka ovat sosiaalisesti ja taloudellisesti tärkeitä, jotta se voi toimia nopeasti kyseisten tuotteiden markkinoiden tukemiseksi vakavissa kriisitilanteissa ja jotta se voi taata yhteisön suosituimmuuden,

10. Katsoo, että sellaisia alueellisia alan järkeistämissuunnitelmia olisi laadittava, joihin voitaisiin tarvittaessa sisällyttää erityisolosuhteissa ja väliaikaisesti suoraa tukea tai tulotukea, jonka myöntäminen riippuu rakenteellisten toimenpiteiden, vapaaehtoisten toimintaohjelmien, yhtenäistettyjen orgaanisen tuotannon tai tuotannon kehittämismenetelmien, toiminnallisten ja/tai sadon kehittämistä koskevien erityisohjelmien täytäntöönpanosta, kun tukipalkkioihin on yhdistetty muita tukitoimenpiteitä, kuten muun muassa asetuksessa (ETY) nro 2078/92 säädetyt toimenpiteet,

II. Standardointi

11. Katsoo, että komission olisi esitettävä markkinavaatimuksiin perustuvia ehdotuksia nykyisten laatuvaatimusten yhdenmukaistamiseksi uusien markkinavaatimusten kanssa ja niiden ulottamiseksi koskemaan jäämiä ja havaittavia aistinvaraisia ominaisuuksia sekä laajennettava standardointi koskemaan entistä useampia tuotteita (avokadoja, kuivattuja hedelmiä, granaattiomenoita, mangoja, papaijoita, greippejä, meloneita, vesimeloneita, parsakaalia, jne.) markkinoiden sääntelyä varten,

12. Katsoo, että olisi luotava vaatimus standardoinnin toteuttamisesta jo alkuvaiheessa markkinoinin jokaisessa vaiheessa tapahtuvan valvonnan helpottamiseksi,

13. Katsoo, että standardointi koskee kaikkia Euroopan unionin maita ja kaikkia tuotteita; toimenpiteiden noudattamista koskevia tarkastuksia olisi tehtävä sekä sisäisesti että ulkoisesti, jotta varmistetaan, että Euroopan unionissa liikkuvat tuotteet täyttävät samat vaatimukset; kolmansista maista tulevan tuonnin on täytettävä samat standardointivaatimukset kuin unionista vietyjen tuotteiden,

14. Katsoo lisäksi, että näissä määräyksissä olisi myös otettava huomioon maku, kypsyys ja muut tuoreiden ja jalostukseen tarkoitettujen tuotteiden ominaisuudet, kun on kyse kaksinaisesta pyrkimyksestä suojella kuluttajia sekä rajoittaa ja parantaa tuotantoa,

15. Ottaa sen kannan, että standardoinnin lisäksi on toteutettava sekä tuoreiden että jalostettujen tuotteiden paremmat merkinnät kuluttajan avustamiseksi valinnoissaan ja että komission olisi vahvistettava yhdessä tuottajajärjestöjen kanssa ohjelma tuotteiden laadusta tiedottamiseksi suurelle yleisölle,

16. Vaatii komissiota laatimaan kuluttajien vaatimuksiin perustuvat laatustandardit ottaen huomioon aidot laatuperusteet, kuten maku, tuoreus, aromit, mehukkuus, jne.,

III.Tuottajajärjestöt (T. J.)

17. Katsoo, että tuottajajärjestöjen olisi oltava elimiä, joissa, sanotun kuitenkaan rajoittamatta sopivimpana pidettyä oikeudellista muotoa:

- kaikki jäsenet ovat vihannesten ja/tai hedelmien tuottajia ja on olemassa lakisääteinen määräys siitä, että johtaminen ja päätöksenteko toteutetaan demokraattisesti ja tuottajien enemmistön edun mukaisesti,

- tuottajien/jäsenten velvollisuutena on saattaa vähintään 90% tuotannostaan markkinoille tuottajajärjestönsä kautta; jäljelle jäävä prosenttiosuus täytyy myydä suoraan kuluttajalle;

- vähintään 75% markkinoille saatetusta kokonaismäärästä koostuu suoraan tai valvottujen yhtiöiden kautta jäsenten osuuksista,

- käytössä on yhteinen hinnanvahvistusjärjestelmä,

18. Katsoo, että osuuskunnat voivat käyttää tuottajien komiteoiden valtuuksia eri jäsenvaltioissa voimassa olevan lainsäädännön mukaisesti,

19. Katsoo, että, ottaen huomioon tietyillä unionin alueilla olevien tuottajajärjestöjen luonteelle ominaisen riittävän infrastruktuurin puuttumisen (käyden suurimmaksi osaksi yksiin tavoitteen 1 ja äärimmäisen kaukaisten alueiden kanssa), komission olisi ehdotettava ohjelmia, jotka rahoitetaan yhteisön budjetista, mukaan lukien toimenpiteet tuottajajärjestöjen rakenteiden parantamiseksi, jotta parannettaisiin tuotteiden tuotantoa ja markkinointia, ja kannustettava niiden kehittämistä ja yhtenäistämistä markkinoihin suuntautuvalta pohjalta; katsoo, että asianomaisten jäsenvaltioiden ja komission viranomaisten olisi määräajoin tarkasteltava ohjelmien tavoitteiden täyttymistä,

20. Vaatii, että ammattien välisten järjestelyiden vahvistamisella voi olla tärkeä asema tuottajien ja jakeluportaan välisten kohtuullisten hintojen asettamisessa ja se voi myötävaikuttaa markkinoiden sujuvaan, vakaaseen toimintaan sekä luoda laatustandardeja, jotka auttavat sovittamaan tuotteet markkinoiden vaatimusten muutoksiin; tätä varten sen osallistuminen laadunvalvontatoimintaan on erittäin tärkeää,

21. Vaatii komissiota tunnustamaan, määrittelemään ja rohkaisemaan yhteisiä kaupan järjestöjä riippumatta siitä, perustuvatko ne eri alueisiin vai tuotealoihin,

22. Ottaa sen kannan, että maissa, missä osuustoiminnallinen markkinointi ei ole kovinkaan hyvin kehittynyttä ja missä tuottajien yhteenliittymien kansallisilla keskusjärjestöillä on hyvin vähän, jos ollenkaan, työntekijöitä, mutta missä tiedetään, kuinka tuottajien maanlaajuista yhteenliittymien toimintaa voidaan perustaa ja yhdistää markkinoinnin edistämiseksi, on toivottavaa, että komissio asettaisi varoja käyttöön rakennerahastoista tai EMOTR:n tukiosastosta vähintään siirtymäajan ajan, jotta voidaan palkata tai kouluttaa henkilökuntaa, jolla on vihannes- ja hedelmämarkkinoiden tuntemusta,

IV.Interventio ja toimintarahastot

23. Katsoo, että tuottajajärjestöt voisivat enintään 20% osuudella markkinoidusta kokonaismäärästään toteuttaa lyhytaikaista markkinoitavaa laatua olevien tuotteiden markkinoilta vetämistä ainoastaan vastineeksi unionin kokonaan rahoittamasta interventiorahastostosta suoritetusta maksusta sellaiseen tasoon asti, joka ei yleensä ole alhaisempi kuin nykyiset institutionaaliset hinnat (joita voidaan tarkistaa tiettyjen muunnosten osalta); katsoo, että on välttämätöntä ottaa melonit ja kiwihedelmät interventiojärjestelmän osaksi niiden tärkeyden ja luonteen vuoksi,

24. Vaatii mukauttamaan interventioajanjaksot tasavertaisen kohtelun varmistamiseksi kaikille unionin tuotteille; kannattaa kaikissa tapauksissa komission tarkoittamaa mahdollisuutta antaa tuottajajärjestöjen vapaasti määrittää markkinoilta vetämisen ajanjaksot asetettavissa määrärajoissa,

25. Katsoo, että rakenteelliset toimenpiteet (jotka eroavat interventiosta), kuten myös sellaisten tuotteiden ja määrien markkinoilta vetämiset, joita lyhytaikaiset luopumissopimukset eivät koske, olisi oltava - kun viimeksi mainitut järjestelyt on mukautettu vastaamaan yhteisön tuotannon nykyistä tilannetta - toiminnallisen rahaston vastuualuetta, jota yhtäältä tuottajajärjestöt ja toisaalta jäsenvaltiot ja unioni voisivat rahoittaa; tällöin jäsenvaltioiden osuus vähennettäisiin mahdollisimman pieneksi tavoitteen 1 alueilla näitä alueita koskevien yhteisrahoitusjärjestelyiden mukaisesti,

V.Ulkoiset näkökohdat: GATT, kauppasopimukset ja yhteisön suosituimmuus

26. Katsoo, että komission olisi määriteltävä ja taattava yhteisön suosituimmuus jokaiselle yksittäiselle tuotteelle, mistä syystä kaikille sosiaalisesti ja taloudellisesti tärkeille tuotteille olisi perustettava samanlainen hintojen valvontajärjestelmä kuin tuotteilla, joihin sovelletaan tulohintaa, markkinoiden valvonnan ja muiden tuonnin valvontatoimenpiteiden nopean käyttöön ottamisen helpottamiseksi pysyvästi,

27. Vaatii, että tarvitaan järjestelmä, jonka avulla komissio voi laskea keskimääräiset arvot edustavien markkinoiden jokaista alkuperää ja tuoteluokkaa edustaville tuotteille; asiaankuuluvien kustannusten vähentämisen jälkeen tätä arvoa olisi sovellettava rajoilla, jotta saadaan jokaista alkuperää edustavalle tuotteelle keskimääräinen tuontiarvo, joka lasketaan kaikkien edustavilla markkinoilla myytyjen luokkien painotetusta keskiarvosta ja jota tarvittaessa mukautetaan päivittäin; tätä keskimääräistä tuontiarvoa olisi verrattava tulohintaan, ottaen huomioon ajan tasalle saatetut kustannukset (kuljetukset ja vakuutukset), jotka vähennetään edustavista hinnoista; tämän järjestelmän olisi oltava asiaankuuluvien tullien soveltamisen perustana,

28. Katsoo, että komission olisi otettava huomioon tulohintoja ja tulleja laskiessaan eri tuontimuodot (ilman laskua tuodut lähetykset tai tarkkaan tilaukseen perustuvat tuontilaivaukset laskuineen); GATT-sopimusten salliman, ajan mittaan vähenevän suojelun, vaikka se ei aiheutakaan vähennyksiä jo sovittujen lisäksi, varmistamiseksi, ja järjestelmän luotettavuuden takaamiseksi, olisi oltava olemassa vaatimus antaa vakuuksia silloin, kun keskimääräinen tuontiarvo on tulohintaa alempi, ilman, että otetaan käyttöön vahvistetun keskimääräisen tuontiarvon vaihteluvälejä, sanotun kuitenkaan rajoittamatta niitä kunkin toimijan kullekin markkinointivuodelle valitsemaa mitä tahansa tulliluokitusjärjestelmää ja niitä muutoksia, joita sallitaan tietyn markkinointivuoden kuluessa valvonnan helpottamiseksi,

29. On lisäksi sitä mieltä, että olisi otettava käyttöön säännöt yritysten tilintarkastus- ja laskuntarkastusjärjestelmän, joka liittyy petoksenvastaisiin rangaistuksiin, perustamista varten,

30. Kannattaa, että tuontia valvottaisiin niiden tuotteiden osalta, joita eivät koske tulohinta eikä erityiset suojalausekkeet, tuontiluvilla, joilla taataan tavaroiden jakelu maahantulohetkellä, ja on varmistettava, että asetuksen (ETY) nro 1035/72 sisältämä suojalauseke toimii tehokkaasti,

31. Katsoo, että rajasuojan vähentäminen sekä tuoreilta että jalostetuilta tuotteilta edellyttää suurta huolellisuutta kahdenvälisiä kauppasopimuksia laadittaessa tai tullietuuksia myönnettäessä erityisesti herkkien tuotteiden osalta, ja että kaikenlaiset myönnytykset on tasapainotettava alan erityiskorvauksilla,

32. Toteaa huolestuneena, että komissio ei viittaa tarkastelussaan kolmansien maiden kanssa voimassa oleviin suosituimmuuskauppasopimuksiin, joissa on jo annettu liikaa myönnytyksiä sekä tuoreille että jalostetuille tuotteille ja jotka suuremmaksi osaksi käyvät yksiin Välimeren maiden tuotantokausien ja tuotteiden kanssa,

33. Toistaa, että komission on toteutettava toimenpiteitä Uruguayn kierroksen neuvotteluiden aikana myönnetyn ulkoisen suojelun vähentämisen ja uuden tulohintajärjestelmän mahdollisen tehottomuuden tasoittamiseksi tai kolmansien maiden kanssa allekirjoitettujen suosituimmuussopimusten haittavaikutusten tasoittamiseksi,

34. Katsoo, että GATT:in määräämä vientirahastojen vähentäminen olisi korvattava sopivilla kaupan ja viennin edistämistoimenpiteillä nykyisten ulkomarkkina-asemien säilyttämiseksi ja GATT:in luomista uusista vientimahdollisuuksista hyötymiseksi; nämä ovat toimenpiteitä, jotka on toteutettava tuottajajärjestöjen kautta,

VI.Jalostus

35. Katsoo, että vastaavien yhtäältä tuoreita hedelmiä ja vihanneksia koskevan yhteisen markkinajärjestelyn (nykyisin asetuksen 1035/72 säätelemät) ja toisaalta hedelmiä koskevan yhteisen markkinajärjestelyn välillä olisi tehtävä ero, ja että hedelmiä ja vihanneksia koskevaan yhteisen markkinajärjestelyyn olisi myös kuuluttava erityismääräykset hedelmille ja vihanneksille, jotka on pääasiassa tarkoitettu teolliseen jalostukseen; aina ei kuitenkaan ole mahdollista tehdä selvää eroa tuoreita hedelmiä ja vihanneksia koskevan yhteisen markkinajärjestelyn ja jalostettuja hedelmiä ja vihanneksia koskevan yhteisen markkinajärjestelyn välillä ja, joissakin tapauksissa, kuten sitrushedelmien kohdalla, jalostussektori selvästi auttaa tuoretuotantomarkkinoiden sääntelyä;

36. Korostaa, että ottaen huomioon yhteisen markkinajärjestelyn periaatteessa tyydyttävän toiminnan jalostettujen tuotteiden osalta, sellaisena kuin se on asetuksen (ETY) nro 426/86 säätelemänä, asetuksessa säädetyt yleisohjeet ja toimenpiteet olisi otettava uuden yhteisen markkinajärjestelyn osaksi, täten yhdistäen komission ehdottamat joustavuuteen pyrkivät toimenpiteet, joiden tarkoituksena on helpottaa tuotteiden markkinoihin sopeuttamista ja edistää yhteisön tuotannon kilpailukykyä,

37. Katsoo, että tähän saakka jalostustuen myöntämistä säädelleet päätavoitteet ovat olleet toisaalta edistää teollisuuden raaka-aineen saantia kilpailukykyisin hinnoin, toisaalta taata tuottajille vähimmäishinta; näin ollen on oleellista, että mahdolliset tulevat muutokset jalostussääntöihin vahvistavat näitä näkökohtia sekä edistävät tuen siirtämistä tuottajille tuottajajärjestön välityksellä, luovat monivuotisen sopimusjärjestelmän, joka suosii tuottajien riittävän vähimmäistulon saantia sekä aikaansaavat jalostukseen tarkoitettujen tuotteiden laatua koskevia erityissopimuksia, mikä vaikuttaisi suotuisasti lopputuotteen laatuun;

38. Katsoo, että olisi suosittava sopimuksentekomenettelyä keinona edistää tuoreiden ja jalostettujen tuotteiden alojen välistä sujuvuutta ja tasapainoa,

39. Katsoo, että samasta raaka-aineesta jalostettujen tuotteiden määritelmä on tehtävä joustavammaksi tuotannon kuluttajien vaatimuksiin mukauttamisen helpottamiseksi,

40. On samaa mieltä sen komission esittämän arvostelun kanssa, joka koskee joustamattomia järjestelmiä, kuten tuotanto- tai jalostuskiintiöihin liittyvät järjestelmät, jotka voivat vahingoittaa yhteisön maatalousteollisuuden kilpailukykyä, ja toteaa myös sopivien laatustandardien, asianmukaisten tuottajahintojen, tuotevirran ja markkinatasapainon perustamiseen liittyvät huolenaiheet,

41. Väittää, että kaikkien tomaattien alalla tehtävien muutosten on oltava erityisesti kahden pääperusteen mukaiset: alan kilpailukyvyn ja markkinoiden tasapainoisen johtamisen sekä niitä seuraavien sääntöjen rikkomista koskevien syytösten kohdistamisen. Sitrushedelmien osalta jalostustukivaatimukset olisi ulotettava kattamaan viiden sitrusryhmän (mandariinit, klementiinit, appelsiinit, sitruunat ja greipit) kaikki jalostusmuodot, kun muunnoksia ei tarkemmin määritellä ja kun kuhunkin ryhmään sovelletaan yhtä ainoaa vähimmäishintatasoa ja rahakorvaustasoa; lisäksi olisi ehdotettava toimenpiteitä tuotteiden laadun parantamiseksi, tuoreiden ja pastöroitujen luonnonmukaisten mehujen myynnin edistämiseksi ja tuoteselosteita koskevien määräysten käyttöön ottamiseksi,

42. Väittää, että hedelmä- ja vihannestuotteiden tuotannon ja jalostuksen yhdenmukaistamiseksi sekä Euroopan että kansainvälisellä tasolla olisi laadittava asianmukaisia yhteisön määräyksiä, jotta voidaan määrittää, minkälaista terveydellistä suojausta ja mitä muita tuotteita voidaan käyttää hedelmien ja vihannesten tuotannossa, säilömisessä ja jalostuksessa, ja myös asettaa sallitut jäämärajat; kansainvälisellä kentällä komissiota ja neuvostoa kehotetaan panemaan täytäntöön Marrakeshin kansainvälistä kauppaa (WTO) koskevat sopimukset tapauksissa, jolloin on käytettävä yksinkertaisia elintarvikkeiden laadullisia ja kasviterveydellisiä suureita,

43. Katsoo, että jalostettuja tuotteita, sekä niitä (kuten sitrushedelmät), joita asetus (ETY) nro 1035/72 koskee, että niitä (kuten aprikoosit, parsat ja bigarreau-kirsikat), joille ei ole olemassa määräyksiä, olisi soveltuvin osin säädeltävä asetuksen (ETY) nro 426/86 periaatteisiin perustuvilla järjestelyillä; etusija olisi erityisesti annettava jalostusvaihtoehdolle ennen markkinoilta vetämistä tai hävittämistä,

44. Pyytää, että sellaiset tuoreista hedelmistä ja vihanneksista jalostamalla saadut tuotteet, jotka ovat hyötyneet poisvetämisestä, ja joiden markkinoille tulo saattaa aiheuttaa häiriöitä jalostettujen tuotteiden markkinoilla, varattaisiin puutteenalaisten ja vähävaraisten käyttöön unionin alueella.

45. Vaatii, ottaen huomioon unionin laatumehujen huomattavan alijäämän kysynnän kasvaessa, toimenpiteiden ylläpitämistä sitrus-pohjaisten mehujen valmistuksen tukemiseksi, ja että uusia toimenpiteitä pitäisi esittää tuoreista omenista, päärynöistä, persikoista ja aprikooseista valmistettavien mehujen tukemiseksi, ottaen huomioon jalostuksesta aiheutuvat korkeat kustannukset huippuluokan raaka-aineiden käytön tarpeen ansiosta; ottaen huomioon, että mehuvalmistus on vallannut huomattavan osan sadosta, mikä aiheutta ylijäämän poistamista, samalla kun vältetään ympäristö ongelmia ja tuhoamiseen liityvää negatiivista sosiaalista kuvaa.

46. Vaatii, että mehujen tukitoimenpiteisiin sisällytettäisiin laatuun, valvontaan ja alkuperätuoteselosteiden käyttöönottoon liittyvät toimet ja rakenteellinen muunnosten mukauttamisohjelma hedelmien mehuksi muuntamista varten,

VII.Valvonta

47. Katsoo tarpeelliseksi:

- perustaa erityinen yhteisön tarkastajien elin suorittamaan yhdessä jäsenvaltioiden viranomaisten kanssa tehtäviä, jotka liittyvät eri tarkastus

- ja sääntöjen levittämistoiminnan, tarkastusmenetelmien, henkilökunnan koulutuksen, jne. määrittelyyn ja yhteensovittamiseen, lisätä rangaistusten varoittavaa vaikutusta.

VIII. Muita yleisiä huomautuksia

48. Katsoo, että erityisten alueellisten muunnosten osalta komission olisi määrättävä erityisestä tukijärjestelmästä niiden tuotannon, menekin edistämisen ja markkinoinnin järjestämiseksi,

49. Katsoo, että olisi laadittava yhtenäistettyä tuotantoa koskevat säännöt osaksi määräyksiä, joilla varmistetaan, että noudatetaan hyviä maatalouskäytäntöjä, jotka eivät vahingoita ympäristöä eikä tuottajien tai kuluttajien terveyttä, ja että edellä 6 kohdassa tarkoitettu tuki kanavoidaan tehokkaasti,

50. Kehottaa komissiota rajoittamaan ympäristönsuojelun ja kuluttajansuojan nimissä tuholaismyrkkyjen ja keinotekoisten lannoitteiden käyttöä, joka on erityisen voimakasta erityissadoilla, ja antamaan tai lisäämään toimenpiteitä orgaanisen maanviljelyn ja muiden ympäristöystävällisten tuotantomenetelmien edistämiseksi,

51. Kehottaa komissiota varmistamaan, että markkinoiden yhteisjärjestely ei rajoita vaan edistää olemassa olevien hedelmä- ja vihanneslajien ja - muunnosten valikoimaa,

52. Ottaa sen kannan, että olisi otettava käyttöön vakuutusjärjestelmiä, joilla katettaisiin tuottajien luonnonmullistusten (mukaan lukien raekuurot) aiheuttamat riskit, Euroopan unionin ja jäsenvaltioiden avustaessa vakuutusmaksuissa,

53. Pitää tärkeänä, että Euroopan unioni ottaisi sosiaalipolitiikassaan paremmin huomioon maataloustyöntekijöiden kokonaistilanteen erityisesti hedelmä- ja vihannesalalla, joka on sangen työvoimapainotteinen, työskentelyolosuhteiden parantamiseksi ja sosiaalisen aliarvostuksen hillitsemiseksi,

54. Katsoo, että olisi toteutettava toimenpiteitä tuoretuotteen markkinoinnin parantamiseksi vastakohtana jalostetuille elintarvikkeille, jotta varmistetaan, että kuluttajat ovat tietoisia sellaisen dieetin terveydellisistä eduista, jossa on paljon tuoreita hedelmiä ja vihanneksia, lisäten täten kysyntää ja edesauttaen nykyisten ylijäämien vähentämisessä,

55. Katsoo, että olisi toteutettava toimenpiteitä hedelmä- ja vihannesalan tutkimus- ja kehitystoiminnan tukemiseksi ja yhteensovittamiseksi pitkällä aikavälillä, tuotteiden laadun ja varastointimenetelmien parantamiseksi, uusien tuholaisia vastustavien kantojen kehittämiseksi, vähentämällä täten tuholaismyrkkyjen käyttöä, ja mahdollistaen yhteisön tuottajien entistä tehokkaamman kilpailun maailmanmarkkinoilla,

56. Pyytää puhemiestään välittämään tämän päätöslauselman komissiolle ja neuvostolle.